01/02/2011 | Administración LocalMunicipal
Cee
Aprobación definitiva da Ordenanza reguladora da taxa por ocupación de terreos de uso público local con postos comerciais no mercado dominical

ANUNCIO O Pleno do Concello, na sesión ordinaria realizada o día 5 de novembro de 2010, acordou aprobar inicialmente a modificación da Ordenanza fiscal reguladora da taxa por ocupación de terreos de uso público local con postos comerciais no mercado dominical. O dito acordo e o expediente estiveron sometidos ao trámite de información pública e audiencia aos interesados polo prazo de trinta días hábiles, a contar dende o seguinte á publicación do acordo de aprobación inicial no Boletín Oficial da Provincia, sen que durante o devandito prazo se presentasen alegacións ou reclamacións ao expediente referido. En consecuencia elévase automáticamente a definitivo o acordo referido, publicándose deseguido o texto íntegro da devandita ordenanza para os efectos da súa entrada en vigor. “ORDENANZA REGULADORA DA TAXA POR OCUPACIÓN DE TERREOS DE USO PÚBLICO LOCAL CON POSTOS COMERCIAIS NO MERCADO DOMINICAL ARTIGO 1. FUNDAMENTO E OBXECTO. No uso das facultades concedidas polos artigos 133.2 e 144 da Constitución e polo artigo 106 da Lei 7/85, do 2 de abril, Reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004 do 5 de marzo, polo que se aproba o texto refundido da Lei Reguladora das Facendas Locais, o Concello de Cee establece a taxa por ocupación de terreos de uso público local con postos comerciais no servizo de mercado dominical, ao que se refire o artigo 20.3 1) do devandito Real Decreto, que se rexerá pola presente ordenanza fiscal e cuxas normas atenden ao previsto no artigo 57 da Lei Reguladora das Facendas Locais. ARTIGO 2. FEITO IMPOÑIBLE. Constitúen o feito impoñible desta taxa a realización de ocupacións de terreos de uso público local con postos para a venda polo miúdo no mercado dominical. ARTIGO 3. BENEFICIOS FISCAIS. Aplicaranse os beneficios fiscais previstos en normas con rango de lei nos tratados internacionais. ARTIGO 4. SUXEITOS PASIVOS.1. É suxeito pasivo, en concepto de contribuínte, a persoa física ou xurídica e as entidades ás que se refire o artigo 35 da Lei Xeral Tributaria a cuxo favor se outorguen as autorizacións, ou quen se beneficie ou realice os aproveitamentos, se se procedeu sen a oportuna autorización. Se o aproveitamento se realizase sen obter autorización, considerarase que ten a condición de suxeito pasivo o dono dos postos que se coloquen nos espazos reservados para tal fin.2. Responderán solidariamente das obrigas tributarias do suxeito pasivo as persoas físicas e xurídicas ás que se refire o artigo 42 da Lei Xeral Tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e con alcance que sinala o artigo 43 da Lei Xeral Tributaria. ARTIGO 5. TARIFAS. Establécese a seguinte: Postos: 4,05 euros por metro cadrado e mes. ARTIGO 6. NORMAS DE XESTIÓN.1. As cantidades esixibles con arranxo ás tarifas liquidaranse por cada aproveitamento solicitado ou realizado cunha periodicidade mensual con independencia de que o mes teña catro ou cinco domingos.2. As persoas ou entidades interesadas na concesión de aproveitamentos regulados na presente ordenanza deberán solicitar previamente a correspondente autorización na forma e coas condicións que se establezan no Regulamento de Venda Ambulante do Concello de Cee.3. Coa presentación da declaración responsable establecida no Regulamento de Venda Ambulante de autorización, aboarase en concepto de depósito a cantidade resultante de aplicar a tarifa. En caso de concederse a autorización, o depósito será considerado pago da taxa; en caso contrario, o solicitante podo esixir a devolución do mesmo.4. Cando se realicen aproveitamentos sen autorización ou excedendo do autorizado, practicaranse de oficio as liquidacións que correspondan e impoñeranse as sancións que procedan. O pago da taxa non supón a adquisición do dereito a realizar o aproveitamento, podendo a administración municipal adoptar as medidas que procedan para evitar a continuación daqueles que non poidan ser autorizados por non cumprir as condicións requiridas.5. Esta taxa esíxese en réxime de autoliquidación.6. As cotas son irredutibles.7. Percíbese a taxa e nace a obriga de contribuír cando se inicie a ocupación de terreos de uso público, entendéndose a estes efectos, que a dita iniciación prodúcese pola solicitude daqueles e a súa autorización polo órgano competente, así como desde que se produza a ocupación se se procedeu á mesma sen a oportuna autorización. ARTIGO 7. INFRACCIÓNS E SANCIÓNS TRIBUTARIAS. Para a cualificación das infraccións tributarias, así como das sancións que as mesmas correponden en cada caso, estarase ao disposto nos artigos 183 e seguintes da Lei Xeral Tributaria. ARTIGO 8. DISPOSICIÓN FINAL. Esta ordenanza entrará en vigor unha vez aprobada e cumplidos os trámites oportunos de publicidade con efectos desde o día seguinte da súa publicación íntegra no Boletín Oficial da Provincia e producirá efectos en tanto non se acorde a súa modificación ou derrogación.” Cee, 24 de xaneiro de 2011. O alcalde Ramón Vigo Sambade